जयशङ्कर भुपालपल्ली जिल्ला
जयशङ्कर भुपालपल्ली जिल्ला भारतको तेलङ्गाना राज्यको एउटा जिल्ला हो। जिल्ला सदरमुकाम भुपालपल्लीमा अवस्थित छ। यो राज्यमा जिल्लाहरूको पुनर्गठन हुनु अघि पहिलेको वारङ्गल र करीमनगर जिल्लाको एक हिस्सा थियो। जिल्लाले करीमनगर, मन्चेरियल, पेड्डापल्ली, हनुमकोण्ड, वारङ्गल, र मुलुगु जिल्लाहरू र महाराष्ट्र र छत्तीसगढको राज्य सीमासँग सिमानाहरू साझा गर्दछ।

भूगोल 
जिल्ला ६,१७५ वर्ग किलोमिटर (२,३८४ वर्ग माइल) को क्षेत्रफलमा फैलिएको छ। जयशङ्कर जिल्लाले उत्तरमा मन्चेरियल जिल्ला र महाराष्ट्रको गडचिरोली जिल्ला, उत्तर-पूर्वमा छत्तीसगढको बीजापुर जिल्ला, दक्षिण-पूर्वमा मुलुगु जिल्ला, दक्षिणमा वारङ्गल जिल्ला, पश्चिममा हनुमकोण्डर पेड्डापल्ली जिल्लाहरूद्वारा घेरिएको छ।

जनसाङ्ख्यिकी 
भारतको २०११ को जनगणना अनुसार, जिल्लाको जनसङ्ख्या ४१०,९६३ छ। अनुसूचित जाति र अनुसूचित जनजातिहरूले क्रमशः जनसङ्ख्याको २२.२१% र ८.७०% ओगटेका छन्। हिन्दुहरू जनसङ्ख्याको ९६.२१% छन्, जबकि मुस्लिमहरू जनसङ्ख्याको २.९५% छन्। २०११ को जनगणनाको समयमा, जिल्लाको ९५.४१% ले तेलुगु, २.०९% उर्दू र १.७६% लाम्बाडी आफ्नो पहिलो भाषा बोल्छन्।

सन्दर्भ सामग्रीहरू

तेलङ्गानाका जिल्लाहरू